text: 21-årig dræbt i ulykke
  15 februar 2018 kl. 21.10
   21-årig mand har torsdag aften mistet livet, da han  på Gl. Århusvej nord for Horsens kørte ind i et træ. 
  
  En 21-årig mand er torsdag aften afgået ved døden, da han kørte ind i et træ ved Gl. Århusvej nord for Horsens. 
  - Uheldet skete i et blødt sving. Den 21-årige kørte af ukendte årsager af vejen og ind i træet, siger vagtchef Halfdan Kramer, Sydøstjyllands Politi, til TV SYD. 
  Han fortæller, at de pårørende er underettet.
  Politiet fik anmeldelsen klokken 19:54. En bilinspektør er torsdag aften på stedet for at undersøge omstændighederne omkring uheldet. 
  Vagtchefen opfordrer bilister til at køre forsigtigt i det glatte føre.
  